Waterford

Waterford ialah sebuah bandar di Kaunti Waterford di tenggara Ireland. Ia terletak dalam provinsi Munster. Bandar ini terletak di kepala Pelabuhan Waterford. Ia bandar tertuaWaterford City Council : About Our City . Waterfordcity.ie. Retrieved on 23 July 2013. dan kelima paling ramai penduduk di Republik Ireland. Ia juga petempatan kesembilan paling ramai penduduk di pulau Ireland. Mengikut bancian Ireland 2022, 60,079 orang tinggal di bandar ini, dengan dengan kependudukan metropolitan yang lebih luas iaitu 82,963.

Secara sejarah sebagai tapak petempatan Viking, tembok dan benteng pentahanan zaman pertengahan Waterford termasuklah Menara Reginald. Bandar zaman pertengahan ini pernah diserang beberapa kali, dan meraih moto Urbs Intacta Manet ('Bandar Yang Tak Tertawan'), selepas menangkis sebuah kepungan abad ke-15. 

Waterford dikenali dengan industri pembuatan kaca sebelum ini, termasuk di kilang Kristal Waterford, dengan kaca yang bercorak yang dihasilkan di bandar ini dari 1783 hingga awal 2009 selepas kilang ditutup berikutan diserap ke syarikat Waterford Wedgwood plc. Pusat lawatan Kristal Waterford pernah dibuka, di Bahagian Viking bandar ini, pada 2010 dan memulakan semula penghasilan di bawah pemilikan baharu. Setakat abad ke-21, Waterford ialah bandar kaunti bagi Kaunti Waterford dan pihak berkuasa tempatannya ialah Majlis Bandaraya dan Kaunti Waterford. 

 Sejarah 

 Politik 

 Kerajaan tempatan 
Menurut Akta Pembaharuan Kerajaan Tempatan 2014, Majlis Bandaraya dan Kaunti Waterford ialah pihak berkuasa tempatan bagi bandar kaunti ini. Pihak berkuasa mula beroperasi pada 1 Jun 2014. Terdahulu sebelum itu, bandarini mempunyai majlis tempatannya sendiri, Majlis Bandar Raya Waterford. Majlis baharu ini ialah hasil gabungan majlis bandar raya dan Majlis Kaunti Waterford. Majlis ini mempunyai 32 orang perwakilan (ahli majlis) yang dipilih dari enam kawasan pilihan raya tempatan. Bandar ini sendiri membentuk tiga kawasan pilihan raya tempatan – yang mana dalam bentuk gabungan Daerah Metropolitan Bandar Waterford – dan memberi pulangan 18 orang ahli majlis bagi Majlis Bandaraya dan Kaunti Waterford. Pejabat Datuk Bandar Waterford ditubuhkan pada 1377. Datuk bandar dipilih oleh ahli majlis dari tiga kawasan pilihan raya tempatan bagi Daerah Metropolitan Bandar Waterford setiap tahun, dan di sana tiada had tempoh bagi seseorang untuk memegang jawatan. Mary O'Halloran, yang menjadi datuk bandar pada 2007 hingga 2008, ialah wanita pertama memegang jawatan itu.

 Politik negara 
Bagi pilihan raya bagi Dáil Éireann (dewan rakyat), bandar ini sebahagian daripada kawasan pilihan raya 4 kerusi bagi , yang mengandungi bandar dan kaunti Waterford. Bagi pilihan raya Parlimen Eropah, kaunti ini ialah sebahagian daripada kawasan pilihan raya Selatan.

 Orang kenamaan 

 Lihat juga 

 Blaa – Sejenis roti gulung putih berdoh yang ada di Bandar Waterford.
 Sungai John – Sebatang sungai yang melalui Bandar Waterford.
 Pulau Kecil – Sebuah pulau dalam Bandar Waterford.

 Nota 

 Rujukan 

 Pautan luar